Ependes VD

Ependes estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 333 loĝantojn je la 31-a de decembro 2011.

 Geografio 
La komunumo Ependes situas sur la Orb-Ebenaĵo okcidente de Yverdon-les-Bains ĉe la suda bordo de la rivero Thielle. La komunumo konsistas el la vilaĝo Ependes kaj la setlejo Le Château kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,83 km², de kiuj 12,6% estas kovritaj de arbaro, 75,2% servas por agrikulturo kaj 9,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Ependes limas en nordo al Treycovagnes, en nordoriento al Yverdon-les-Bains, en oriento al Belmont-sur-Yverdon, en sudo al Suchy, en sudokcidento al Essert-Pittet, en okcidento al Orbe, en okcidentnordokcidento al Mathod, kaj en nordokcidento al Suscévaz.

 Trafiko 
Tra Ependes pasas la svisa aŭtovojo A1, kies plej proksima alveturejo situas 2 kilometrojn oriente de la komunumo en Yverdon-les-Bains. Pere de stacidomo de la trajnlinio de Svisaj Federaciaj Fervojoj de Yverdon-les-Bains al Laŭzano la komunumo estas konektita al la publika transportreto.

 Historio 
La unua dokumenta mencio de Ependes datiĝas el la jaro 1154 kiel Spinles, el kiu nomo en la jaro 1174 fariĝis Espinnes. Dum mezepoko la vilaĝo apartenis al la Senjoroj de Grandson-Belmont, kiuj koncedis la interezojn el la vilaĝo al la Abatejo Lago de Joux kaj al la kartezia Monaĥejo La Lance. Sub berna regado Ependes apartenis al la Senjorujo Belmont en la Voktejo Yverdon kaj en la jaro 1663 fariĝis aparta Senjorujo por la berna Senjoro André du Plessis-Gouret. En la jaro 1764 la loĝantoj de Ependes paŝtigis la iamajn marĉojn de Orbe.Fonto: Olivier Dessemontet: Ependes VD en Historia Leksikono de Svislando (2005-11-14)

 Vidu ankaŭ 
 Ependes VD (stacidomo)
 Aliaj lokoj kun la nomo Ependes

 Notoj kaj referencoj 


 Eksteraj ligiloj 

 Oficiala retejo de la komunumo Ependes